A szegedi börtön egyik lakója hétfőn levelet kapott, a nagyméretű boríték egy Jézust ábrázoló szentképet is tartalmazott. A börtön munkatársait azonban nem tévesztette meg a trükk, átvizsgálták a képet, amelynek keretéből négy mobiltelefon került elő.

A BVOP közleménye azt írja, a protokoll szerint az eset körülményeit is megvizsgálják, és ha felmerül a hozzátartozók felelőssége, akkor megteszik a szükséges jogi lépéseket.

A büntetésvégrehajtás idén az ellenőrzéseknek köszönhetően már 1960 mobilt talált meg a raboknál.

2 Galéria: Szegedi börtön levelek Fotó: Bv.gov.hu